**ŠTATÚT OBECNÝCH NOVÍN PRIEKOVSKÝ CHÝRNIK**

**§ 1
Predmet a účel štatútu**

Tento štatút upravuje postavenie, spoločenské poslanie a organizačné zásady
vydávania obecných novín Priekovský chýrnik (ďalej len PCH).

**§ 2
Postavenie a poslanie PCH**

1. PCH sú miestnou periodickou tlačovinou vydávanou na území obce.
2. Poslaním PCH je informovať občanov o  uzneseniach obecného zastupiteľstva, o  práci starostu a  poslancov, o  činnosti komisií, pracovníkov obecného úradu, rozpočtových a  príspevkových organizáciách. PCH dáva priestor na zviditeľnenie spoločenským organizáciám, záujmovým združeniam, právnickým a  fyzickým osobám pôsobiacim v  obci. Ich cieľom je poskytnúť čitateľovi čo najširší a najpestrejší obraz o súčasnom kultúrno-spoločenskom, náboženskom a politickom dianí v obci.

3. PCH navonok právne zastupuje ich vydavateľ.

**§ 3
Zriaďovateľ, vydavateľ**

1. Zriaďovateľom PCH je obec Oravský Biely Potok.
2. Zriaďovateľ rozhoduje o zriadení, základných organizačných zmenách a o zrušení
PCH so súhlasom obecného zastupiteľstva.
3. Vydavateľom PCH je obec Oravský Biely Potok.
4. Vydavateľ zostavuje finančný rozpočet PCH, vytvára technicko - personálne podmienky a organizuje vydávanie a rozširovanie PCH.
5. Vydavateľ zodpovedá za plnenie poslania PCH, ich periodicitu a dodržiavanie
rozpočtovej disciplíny prostredníctvom zvoleného zodpovedného redaktora.

**§ 4
Zodpovedný redaktor**

1. Zodpovedného redaktora navrhuje a odvoláva vydavateľ a obecné zastupiteľstvo hlasovaním obecného zastupiteľstva.
2. Organizuje a zabezpečuje vydávanie jednotlivých čísel PCH, ich rozširovanie a
zodpovedá za obsahovosť a gramatickú úroveň a úpravu.
3. Zodpovedný redaktor z členov redakčnej rady určuje šéfredaktora, ktorý na jeho odporúčanie zhromažďuje materiál do PCH a spoločne volia členov redakčnej rady.

**§ 5
Redakčná rada**

1. Vydávanie PCH vedie redakčná rada, ktorej členov menuje a odvoláva zodpovedný redaktor v spolupráci so šéfredaktorom.
2. Redakčná rada zodpovedá za obsahovosť PCH z hľadiska plnenia ich stanoveného
poslania.

**§ 6
Hospodárske zabezpečenie PCH**

1. Vydávanie PCH hospodársky zabezpečuje zriaďovateľ poskytovaním účelového
príspevku.

**§ 7
Periodicita**

1. PCH vychádza ako občasník.

**§ 8
Náklad a rozsah PCH**

1. Náklad PCH je pevne stanovený podľa počtu domácností obce Oravský Biely Potok. Do nákladu sa započítavajú aj čísla určené na odoslanie povinných výtlačkov.

**§ 9
Všeobecné ustanovenia**

1. Súčasťou tohto štatútu je Etický kódex ako príloha č.1.
2. Tento štatút nadobúda účinnosť 15. dňom od vyvesenia na úradnej tabuli obce.

V Oravskom Bielom Potoku dňa 27.7.2012

 Mgr. Ján Kaššák

 starosta obce